Hochschule für öffentliche Verwaltung und Finanzen Ludwigsburg

D **Hoochschuel fir effetligi Verwaltig un Finanze** (HVF) isch e intärni Hoochschuel vum Land Baade-Wiirtebäärg z Ludisburg. Ire internazionaale Name isch *University of Applied Sciences – Ludwigsburg*. D Hoochschuel dient derzue, Beamti vum ghoobene Verwaltigsdienscht uuszbilde. Näb dr Hoochschuel Ludisburg het au d Hoochschuel z Kääl där Zwäck. Boodi Hoochschuele sin Fachhoochschuele.

## Gschiicht
Anne 1837 isch z Wiirtebäärg dur dr Cheenig Wilhelm I. d *Dienschtpriefig fir Verwaltigsämter im Departement vum Innere* yygfiert woore. Wu d Priefigskandidaate iiri Chänntniss häär ghaa hän, isch ine aafangs asälber iberloo bliibe. Ab 1887 sin staatligi Unterriichtskiirs z Stuegert yygfiert woore, wu ab 1913 obligatoorisch woore sin. Us däm *Staatlige Unterriichtskuurs fir Verwaltigskandidaate* het si ab 1933 di *Heecher Verwaltigsschuel Stuegert* entwicklet. Noch em Zweete Wältchrieg isch die 1945 in *Staatliche Verwaltungsschule Stuttgart* umgnännt woore. In ere Iibergangsfaase zwische 1971 un 1973 isch si wider in *Höhere Verwaltungsschule Stuttgart* zruggnännt woore. Ab 1971 isch d Jägerstraße 58 z Stuegert zum Hauptsitz woore. Zum 1. April 1973 isch d Schuel in dr Hoochschuelberaich yygliideret woore, dodermit isch si in *Fachhochschule für öffentliche Verwaltung Stuttgart* umgnännt woore. Ab 1979 hän d Absolvänte*ne dr Titel *Diplom-Verwaltungswirt (FH)* gfiert. Anne 1980 sin zue dr bishäärige Beamte*ne vu dr Inneverwaltig au d Studänte*ne vu dr Allgmaine Finanzverwaltig in Leerbedriib yygliideret woore. 1984 het d Hoochschuelwäg dr Ruumnoot fir di all mee Studänte*ne uf Ludisburg mieße umzie. Des isch gege dr Wiiderstand vu Dozänte*ne un Studänte*ne gschääne, wu d Hoochschuel in dr Landeshauptstadt hän welle halte. Ab doo het si *Fachhochschule für öffentliche Verwaltung Stuttgart mit Sitz in Ludwigsburg* ghaiße. Si dailt si syterhär mit dr Pedagoogische Hoochschuel Ludisburg ai Campus. Anne 1989 het mer dr Name an dr nei Standoort aabasst un ab 1995 het si *Fachhochschule Ludwigsburg – Hochschule für öffentliche Verwaltung* ghaiße. Dur d Zämeleegig vu dr Hoochschuel fir effetligi Verwaltig (FHöV) un fir Finanze (FHF) am 1. Septämber 1999 isch schließli d *Hochschule für öffentliche Verwaltung und Finanzen Ludwigsburg* entstande.

## Räkter*ne
* 1992–2005: Jost Goller
* 2005–2011: Walter Maier
* 2012–2015: Claudia Stöckle
* syt 2016: Wolfgang Ernst

## Stuudiegäng
* Grundständigi Stuudiegäng mit Beamtestaatus
** Inneverwaltig (Public Management) / Bachelor of Arts (B.A.)
** Ränteversiicherig / Bachelor of Laws (LL.B.)
** Allgmaini Finanzverwaltig / Bachelor of Laws (LL.B.)
** Styyr- un Wiirtschaftsräächt (Styyrverwaltig) / Bachelor of Laws (LL.B.)

* Ufböu- un Kontaktstuudiegäng ooni Beamtestaatus
** Masterstuudiegang Europäisch Verwaltigsmanagement, Master of Arts
** Masterstuudiegang Public Management (fir Fierigschreft im effetlige Säkter), näb em Beruef, Master of Arts
** Kultuurmanagement (Magischter- un Kontaktstuudium in Zämenaarbet mit dr Pedagoogische Hoochschuel Ludisburg)
** Kommunaale Bilanzbuechhalter

## Paartnerhoochschuele (Uuswaal)
* South Central University for Nationalities, Wuhan, Provinz Hubei, China
* Technische Universiteet Gabrowo, Bulgarie
* Babeș-Bolyai-Universiteet Cluj, Rumänie
* Escola Galega de Administración Pública, Santiago de Compostela, Spanie
* Noordelijke Hogeschool, Thorbecke Academie, Leeuwarden, Niiderlande
* Fachhoochschuel Legnica, Pole
* Stolypin-Akademy vum Wolgabiet fir dr Staatsdienscht, Saratow, Russland

## Weblink
* Websyte vu dr Hoochschuel fir effetligi Verwaltig un Finanze Ludisburg

## Fueßnote